דוד ריב

דוד ריבּ (נולד ב-1952) הוא אמן ישראלי. נולד ברחובות לאורה ומשה, ממייסדי אגף כח האדם בצה"ל. אביו, משה, היה דוקטור ומרצה לפסיכולוגיה באוניברסיטת בר-אילן. במחצית השנייה של שנות ה-50 של המאה ה-20 שהתה המשפחה באנגליה, שם השלים האב דוקטורט. לאחר שובה, התיישבה המשפחה ברמת השרון. את עיסוקו באמנות החל ריב בנעוריו. בתיכון למד אמנות אצל רפי לביא. כמו כן הושפע על ידי שמעון צבר, אמן, סופר ועיתונאי שהיה חבר של הוריו. בשנות ה-70 של המאה ה-20 שירת בצה"ל כטנקיסט בחטיבה 188 בגדוד 74. במלחמת יום הכיפורים נפצע בתל סאקי. למד בבצלאל בשנים 1975–1978. בשנים 1980–1982 התגורר בניו יורק. בשנת 1983 הציג במסגרת תערוכה בביתן הלנה רובינשטיין לאמנות בת זמננו עבודה שהכילה את צבעי דגל אש"ף ודגל ישראל. קבוצה גדולה של עבודות נוצרו על פי תצלומיו העיתונאיים של מיקי קרצמן. במהלך שנות ה-2000 החל ריב להציג גם יצירות במדיום הצילום. חלק ניכר מציוריו של ריב, החל משנות ה-80 של המאה ה-20, עושים שימוש בדימויים מן המציאות הפוליטית הישראלית. הוא עושה שימוש בתצלומי עיתונות וטלוויזיה, אותם הוא מעבד לציורי אקריליק, תוך שימוש בצבעוניות עזה ובסגנון ציור שטוח. בין עבודותיו הידועות סדרת ציורי ה"קו הירוק" (1986-1985), שני ציורי "Camel Time" משנת 1989 ועוד. ריב נשוי לאמנית מיכל גולדמן. אב לשני בנים. מתגורר בתל אביב. פרק זה לוקה בחסר. אנא תרמו לוויקיפדיה והשלימו אותו. ריב הוא בין היתר אמן פוליטי המרבה להגיב ביצירתו על הסכסוך הישראלי-פלסטיני, מימי טבח סברה ושתילא (1982), דרך האינתיפאדה הראשונה (1987), ועד ימינו. בציוריו הוא מרבה לשאוב דימויים מתוך צילומים. תחילה השתמש בצילומי עיתונות, לאחר מכן נעזר באלכס ליבק ובמיקי קרצמן, ובהמשך החל מצלם בעצמו. מאז 2005 מתייצב ריב באופן קבוע לצלם את ההפגנות בבילעין, בנעלין ובנבי סאלח. באוגוסט 2015 נעצר בשעה שתיעד הפגנה בנבי סאלח, ושוחרר למחרת. בדצמבר 2021 עמד במרכזה של שערורייה ציבורית, כאשר כרמל שאמה הכהן, ראש העיר של רמת-גן, דרש להסיר את יצירתו "ירושלים" מתערוכה המוצגת במוזיאון העירוני. 1983 - פרס ז'אק וגניה אוחנה לאמן ישראלי צעיר, מוזיאון תל אביב לאמנות 1994 - פרס סנדברג לאמנות ישראלית, מוזיאון ישראל, ירושלים 1996 - פרס אויגן קולב לגרפיקה ישראלית, מוזיאון תל אביב לאמנות 2009 - פרס דיזנגוף 2013 - פרס רפפורט לאמן ישראלי בכיר. 1968-1972 - בי"ס תיכון רמת השרון אמנות עם רפי לוי 1978-1975 - בצלאל, אקדמיה לאמנות ועיצוב, ירושלים. 1986-1983 - הסדנה לאמנות, יבנה 1999-1986 - בית הספר לאמנות הציור בתל אביב ע"ש מרגושילסקי, תל אביב-יפו 1990 - אוניברסיטת חיפה, חיפה 2007-2003 - בצלאל, אקדמיה לאמנות ועיצוב, ירושלים, המחלקה לאמנות. 1979 סדנת ההדפס, ירושלים 1982 גלריה דביר, תל אביב 1983 מוזיאון תל אביב לאמנות 1984 גלריה דביר, תל אביב 1985 גלריה שרה גילת, ירושלים 1986 גלריה רגע, תל אביב 1987 גלריה גימל, ירושלים 1988 גלריה גימל, ירושלים 1988 גלריה ארטיפקט, תל אביב 1989 גלריה דביר, תל אביב 1990 גלריה ארטיפקט, תל אביב 1990 סדנאות האמנים, תל אביב 1990 גלריה גימל, ירושלים 1991 גלריה דביר, תל אביב 1991 גלריה גימל, ירושלים 1992 סדנאות האמנים, תל אביב 1993 גלריה בוגרשוב, תל אביב 1993 גלריה עירונית, דיסלדורף 1994 מוזיאון תל אביב לאמנות 1995 גלריה דביר, תל אביב 1996 גלריה מרי פאוזי, יפו 1997 גלריה רחל וישראל פולק, תל אביב 1998 גלריה אורמאו באתס, בלפסט 1998 גלריה המומחה, תל אביב (עם מיכל גולדמן) 2000 גלריה אוליבר אהלרס, גטינגן 2001 גלריה אלון שגב, תל אביב 2002 המרכז הישראלי לאמנות דיגיטלית, חולון 2003 "קונטרול", מוזיאון ישראל (עם מיקי קרצמן) 2004 גלריה זומר, תל אביב 2005 מוזיאון חיפה לאמנות 2006 גלריה האסנקלוור, מינכן 2006 בית האמנים, תל אביב 2007 מוזיאון הרצליה לאמנות עכשווית 2007 בית האמנים, תל אביב 2007 גלריה ברבור, ירושלים 2007 גלריה האסנקלוור, מינכן 2008 בית האמנים, תל אביב 2009 גלריה גבעון, תל אביב 2011 בית האמנים, תל אביב 2014 "300 60 48", מוזיאון תל אביב (אלן גינתון, אוצרת) אתר האינטרנט הרשמי של דוד ריב דוד ריב, באתר מרכז המידע לאמנות ישראלית, מוזיאון ישראל דוד ריב באתר סדנת ההדפס ירושלים ריאיון עם דוד ריב באתר גלריה בידרמן נעמה ריבה, דוד ריב, האם אתה אמן פוליטי? "כן, אבל יש עוד דברים חוץ מהעימות עם הפלסטינים", באתר הארץ, 1 בינואר 2019 סיון חילאי, סערת יצירת "ירושלים": בית המשפט אסר להסיר - שאמה הכהן הורה להוריד כבר אתמול, באתר ynet, 27 בדצמבר 2021 דוד ריב, דף שער בספרייה הלאומית